钦定古今图书集成/历象汇编/岁功典/第013卷 > 《选冠子》〈春思〉方千里
## 钦定古今图书集成/历象汇编/岁功典/第013卷 > 《选冠子》〈春思〉方千里

柳洒鹅黄，草揉螺黛，院落雨痕才断。蜂须雾湿，燕觜
泥融，陌上细风频扇。多少艳景关心，长苦春光，疾如
飞箭。对东风忍负，西园清赏，翠深香远。　空暗忆、醉
走铜驼，闲敲金镫，倦迹素衣尘染。因花瘦觉，为酒情
锺，绿鬓几番催变。何况逢迎向人，眉黛供愁，娇波回
倩。料相思此际，浓似飞花万点。